Ёзги лагерлар 15 июндан иш бошлайди\nБуни вилоят инсон салоҳиятини ривожлантириш бошқармаси раҳбари Рахимбек Жўлаев маълум қилди.\nУнинг сўзларига кўра, ёзда шаҳар ташқарисидаги 23та соғломлаштириш оромгоҳлари фаолият кўрсатади. Улардан 8таси давлатники ва 15таси хусусий. Бу йил вилоятдаги 1-10-синф ўқувчиларининг умумий сони 416 086 ўқувчи бўлса, 23та оромгоҳда 32 мингдан ортиқ бола дам олади.\nШунингдек, бошқарма раҳбари минтақадаги болалар боғчалари фақат ота-оналарнинг илтимослари асосида ишга тушишини айтди.\n– 2020 йил 20 мартгача бўлган маълумотларига кўра, жорий йили вилоятда 1447та мактабгача таълим муассасаси фаолият кўрсатди. Шундан, 1271 болалар боғчаси, 176таси давлат кичик маркази. Уларда 1-6 ёш оралиғидаги 153 296 бола тарбияланади. Умуман олганда, мактабгача таълим муассасаларининг 69 фоизи хусусий. Қарорнинг 9-иловасида мактабгача таълим муассасаларида ота-оналарнинг ишлаши муҳимлиги ва қаровчисиз қолган болалар учун навбатчилик гуруҳларининг ишлаш алгоритми кўрсатилган. Шу сабабли болалар боғчаларида навбатчилик гуруҳлари очилиши мумкин, – деди бўлим раҳбари.\nВилоят минтақавий коммуникациялар хизмати, 2020-06-06, 01:46 332\nМасофадан ўқишга тайёрмизми? 139